FogScreenille pykätään myyntiverkostoa - Digitoday - Ilta-Sanomat
Julkaistu: 14.5.2004 15:57
Suomalainen yritys FogScreenhttp://www.fogscreen.com/ on tohkeissaan uudesta tuoteinnovaatiostaan. Yhtiö on aiemmin kehittänyt sumuvalkokankaan, jonka avulla kuvat voidaan heijastaa ilmaan ja nyt ilmaan voi myös kirjoittaa ja piirtää, yhtiö tiedottaa.
FogScreenin mukaan ilmaan sumun avulla projisoitava sumuvalkokangas muuttuu nyt interaktiiviseksi "kirjoitusalustaksi". Lukukynän avulla ilmassa kelluvalle valkokankaalle voi piirtää tai kirjoittaa ja teksti jää leijumaan ilmaan.Firman mukaan ilmaan heijastettavan kosketusnäytön sovelluskohteita löytyy viihde- ja mainosalalta (interaktiiviset, läpikäveltävät mainokset) sekä erilaisista yleisön käyttöön suunnatuista infotauluista.Fogscreen julkistaa interaktiivisen valkokankaansa San Franciscossa järjestettävässä Wired Magazines´s NextFest -tapahtumassa tänään.Sumuvalkokankaan markkinointiin rakennetaan parhaillaan kansainvälistä myyntiverkostoa. Valkokankaita vuokrataan nykyisin lukuisiin erilaisiin tapahtumiin ympäri maailmaa.Tampereen teknillisessä yliopistossa kehitetty sumuvalkokangas perustuu innovaatioon, jossa on luotu vedestä utuvalkokangas. FogScreen leijuu ilmassa ja sille voidaan heijastaa sekä liikkuvaa että paikallaan pysyvää kuvaa aivan kuten tavalliselle valkokankaalle.
Tampereen teknisestä yliopistosta lähtöisin oleva FogScreen Oy on uusin eKiihdyttämö-yhteistyöstä sopinut kasvuyritys. Yrityksen innovoiman ohuen sumuseinän luova laite on herättänyt laajaa kansainvälistä kiinnostusta, ja sillä näyttää olevan hyvät mahdollisuudet nousta kansainväliseksi menestyjäksi. Lue lisää ›